**OSNOVNA ŠKOLA**

**JOSIPA JURJA STROSSMAYERA**

**KARDINALA ALOJZIJA STEPINCA bb**

**ĐURĐENOVAC**

KLASA: 003-06/21-02/05

URBROJ:2149-08-10-21-05

Đurđenovac, 30.08.2021.

**ZAPISNIK**

**s 5. sjednice ŠKOLSKOG ODBORA**

**održane dana 30.08.2021.**

**ZAPISNIK**

s 5. sjednice Školskog odbora, koja se održava  u ponedjeljak, 30.08.2021. s početkom u 13:00 sati, u učionici likovne/tehničke kulture uz poštivanje svih epidemioloških mjera.

NAZOČNI ČLANOVI :

1. Toni Markotić, predsjednik Školskog odbora,
2. Dragica Purgar, zamjenica predsjednika Školskog odbora,
3. Ana Peršić, članica Školskog odbora,
4. Goran Knežević, član Školskog odbora,
5. Oliver Abičić član Školskog odbora,
6. Krešimir Abičić, član Školskog odbora.

NIJE NAZOČAN:

1. Tomislav Abičić, član Školskog odbora, koji se ispričao.

Predsjednik Školskog odbora Toni Markotić, utvrđuje da je sjednici nazočno šest (6) članova, od ukupno sedam (7) članova Školskog odbora, te da je time postignut kvorum, na osnovu čega se mogu donositi pravovaljane odluke i zaključci.

Predsjednik Školskog odbora Toni Markotić predlaže slijedeći :

**DNEVNI RED:**

1. **Razmatranje Zapisnika s 4.elektronske sjednice Školskog odbora i usvajanje istog,**
2. **Davanje prethodne suglasnosti za donošenje Odluke o poslovno uvjetovanom otkazu ugovora o radu za:**

* **Đurđicu Falamić,** zaposlenu na radnom mjestu učiteljice povijesti, temeljem ugovora o radu na neodređeno; nepuno radno vrijeme- 8 sati ukupnog tjednog radnog vremena,
* **Luku Vukića,** zaposlenog na radnom mjestu učitelja povijesti, temeljem ugovora o radu na neodređeno; nepuno radno vrijeme- 12 sati ukupnog tjednog radnog vremena.

Navedeno je potrebno iz razloga što su imenovani utvrđeni organizacijskim viškom na radnom mjestu učitelja povijesti, a zbog smanjenja broja razrednih odjela u školskoj godini 2021./2022. sukladno Odluci o ustroju razrednih odjela Upravnog odjela za obrazovanje, od 14.srpnja 2021.

Pri donošenju Odluke o organizacijskom višku, koristili su se kriteriji propisani Zakonom o radu: starost (navršene godine života), obveze uzdržavanja i trajanje radnog odnosa kod istog poslodavca.

1. **razno**.

Nakon predloženog dnevnog reda, pristupa se glasovanju, te svih šest (6) prisutnih članova Školskog odbora glasuje ZA, čime je predloženi dnevni red jednoglasno usvojen.

Nema prijedloga za nadopunom Dnevnog reda.

**TIJEK RADA:**

**Ad 1.**

Predsjednik Školskog odbora Toni Markotić navodi da je svim članovima Školskog odbora Zapisnik s prethodne 4. elektronske sjednice Školskog odbora dostavljen u pisanom obliku, na e-mail adrese.

Poziva nazočne članove da se izjasne o navedenom Zapisniku.

Nitko od nazočnih članova nema primjedbi, te se pristupa glasovanju.

Predsjednik utvrđuje da se jednoglasno, sa šest (6) glasova ZA, usvaja Zapisnik s 4.elektronske sjednice Školskog odbora.

**Zaključak: Usvojen Zapisnik s 4. elektronske sjednice Školskog odbora.**

**Ad 2.**

Predsjednik Školskog odbora Toni Markotić daje riječ ravnateljici Škole Martini Pavlić, koja ukazuje na potrebu davanja prethodne suglasnosti Školskog odbora prije donošenja Odluke o poslovno uvjetovanom otkazu ugovora o radu Luki Vukiću i Đurđici Falamić, na radnom mjestu učitelja povijesti, koju je potrebno donijeti zbog smanjenja broja razrednih odjela, sukladno Odluci o ustroju razrednih odjela Upravnog odjela za obrazovanje OBŽ, od 14.srpnja 2021., koja je svim članovima Školskog odbora dostavljena putem e-maila.

Navodi da su se prilikom utvrđivanja organizacijskog viška na navedenom radnom mjestu koristili kriteriji propisani Zakonom o radu: starost, trajanje radnog odnosa, obveza uzdržavanja za sve radnike zaposlene na navedenom radnom mjestu. U tu svrhu je izrađena tablica s navedenim kriterijima, radnicima i bodovima, a koju su svi članovi primili na svoje e-mail adrese.

Isto tako napominje da je dobivena prethodna suglasnost, odnosno pozitivno očitovanje Sindikalne povjerenice s pravima i obvezama Radničkog vijeća, na namjeravano donošenje Odluke o poslovno uvjetovanom otkazu ugovora o radu Luki Vukiću i Đurđici Falamić.

Nakon izlaganja ravnateljice, Predsjednik Školskog odbora Toni Markotić, poziva članove

da iznesu primjedbe i postave pitanja, ukoliko ih ima.

Dragica Purgar postavlja pitanje o tome što će dalje biti s navedenim radnicima, a ravnateljica odgovara da su stigle Uputnice Zajedničkog povjerenstva za viškove i manjkove zaposlenika Osječko-baranjske županije i Sindikata hrvatskih učitelja, prema kojima se Luka Vukić treba javiti u OŠ Kneževi Vinogradi, a Đurđica Falamić u OŠ Dore Pejačević, Našice.

Predsjednik Školskog odbora Toni Markotić, poziva prisutne članove da pristupe glasovanju, te konstatira da je jednoglasno sa šest (6) glasova ZA, prihvaćen zahtjev za davanje prethodne suglasnosti ravnateljici Škole.

Slijedom toga donosi se :

**Odluka o davanju prethodne suglasnosti prije donošenja Odluke o poslovno uvjetovanom otkazu ugovora o radu s: Đurđicom Falamić i Lukom Vukićem, na radnom mjestu učitelja povijesti.**

**Ad 3.**

Predsjednik Školskog odbora Toni Markotić poziva prisutne članove da, ukoliko imaju pitanja pod ovom točkom da ih slobodno iznesu.

Nitko od prisutnih članova Školskog odbora nema pitanja.

Predsjednik Školskog odbora Toni Markotić, poziva ravnateljicu Škole da ukratko iznese podatke o investicijskim pothvatima.

Ravnateljica Škole navodi:

- da je stigla oprema za sportske poligone u svim područnim školama, da su obrušeni parketi u Područnim školama Klokočevci i Bokšić Lug, da su okrečene prostorije u Područnim školama Bokšić Lug i Pribiševci, te najavljuje planiranu izmjenu prozora u PŠ Klokočevci,

- da je prijavila Školu u Županiju za program kapitalnih investicija, odnosno da je zatražena sanacija sanitarnog čvora za učitelje u Matičnoj školi te proširenje sanitarnog čvora u PŠ Beljevina.

Ravnateljica postavlja pitanje Oliveru Abičiću, vezano uz početak izvođenja radova na cjevovodu, koji bi zahvatili dio prilaza Školi, s obzirom da se bliži početak nastavne godine.

Oliver Abičić navodi da je sva potrebna dokumentacija pribavljena, te da se čeka zatvaranje financijske konstrukcije, ali da radovi sigurno neće početi prije početka sljedeće godine.

Ravnateljica članove podsjeća na obvezu održavanja sljedeće sjednice Školskog odbora zbog donošenja Školskog kurikuluma i Godišnjeg plana i programa rada Škole.

Predsjednik Školskog odbora Toni Markotić proglašava završetak sjednice u 13:30 sati.

Zapisničar:

Sanja Ružić

tajnica Škole

Predsjednik Školskog odbora:

Toni Markotić, prof.